- JON
- <
- 15
- >

15
Iesus a guizbangɨra wainɨn ikarzimɨn mɨn iti
1 Ezɨ Iesus ua kamaghɨn mɨgei, “Kɨ uabɨ kɨ guizbangɨra wainɨn ikarzimɨn mɨn iti. Ezɨ nan Afeziam a wainɨn azenimɨn ghuavim. 2 Mt 3:10, 15:13Ezɨ nan agharir ber puvatɨziba, Afeziam vaghavagha dar ghora da makuri. Egha agharir ovɨziba itiba, Afeziam vaghavagha a dar ghora da otefi. A ghaze, da zuegh ikɨva, egh gɨn da bɨva ovɨzir avɨriba ikiam, kamaghɨn a dar ghori. 3 Jo 13:10, 17:17, Ef 5:26, 1 Pi 1:22Ia zuegha gɨfa. Akar kam kɨ ia ganɨdi, a ia gamima ia zue. 4 Jo 6:56, Kl 1:23, 1 Jo 2:6Ia nan porogh, eghtɨ kɨ ian porogham. Ezɨ wainɨn ikarzimɨn agharim, a ikarzimɨn poroghan koghɨva, egh a ban kogham. Kamaghɨra, ia nan poroghan kogh, ia uaghan ban kogham.
5 Hos 14:8, Jo 15:16, 2 Ko 3:5, Fl 1:11, 4:13“Kɨ uabɨ kɨ wainɨn ikarzim, ezɨ ia wainɨn aghariba. Ezɨ gumazim nan porozɨ, ezɨ kɨ an poro, a zurara bava ovɨzir avɨriba iti. Ezɨ ia na ategh, ia bizir tam damighan kogham. 6 Mt 3:10, 7:19, 13:42Eghtɨ gumazitam nan poroghan kogh, egh a mati wainɨn ikarzimɨn agharim me a makunizɨ a mɨsɨngi. Egha me agharir kaba akuva da isava avim mɨkɨra egha dagh aboi.
7 Mt 7:7, Jo 14:13-14, 15:16, 16:23“Ia nan porogh ikɨtɨ, nan akam ian aven ikiam, eghtɨ ia uan ifongiamɨn bizitam bagh azangam, eghtɨ biziba ia mɨkemezɨ moghɨn otivam. 8 Mt 5:16, Jo 8:31, Fl 1:11Egh ia bɨva ovɨzir avɨriba ikɨ, egh kamaghɨn ia nan suren gumazibar mɨn ikiam. Eghtɨ tuavir kamɨn nan Afeziam ziar ekiam iniam.
9 “Afeziam bar na gifonge, ezɨ arazir kamra kɨ ia gifonge. Egh ia nan poroghtɨ kɨ ia gifuegh mamaghɨra ikiam. 10 Jo 14:15, 14:21-23, 1 Jo 2:5Kɨ uan Afeziamɨn araziba ko akabar gɨn zui, egha an porozɨ a na gifongezɨ moghɨn, ia uaghan nan araziba ko akabar gɨn mangɨva egh nan poroghtɨ kɨ ia gifuegh mamaghɨra ikiam.
11 Jo 16:24, 17:13, 1 Jo 1:4“Nan navir agorogem ian ikiasa kɨ ifonge. Ezɨ agoroger kam bar ian navir averiabagh izɨvagham. Kamaghɨn amizɨ kɨ mɨgɨrɨgɨar kam ia mɨgei. 12 Jo 13:34, 15:17, 1 Te 4:9, 1 Pi 4:8, 1 Jo 3:11, 3:23, 4:21, 2 Jo 5Kɨ ia mɨkemezir arazimra kara: kɨ bar ia gifongezɨ moghɨn, arazir kamra ia uari uarigh ifongegh. 13 Jo 10:11, Ro 5:7-8, Ef 5:2, 1 Jo 3:16Gumazitam uan namakam a gifuegh egh a bagh aremegham, ezɨ an arazir uarira uari ifongezim, a gumazamizir igharazibagh ifongezir araziba bar dagh afira. 14 Mt 12:50, Jo 14:15, 14:23Ezɨ kɨ ia mɨkemezɨ moghɨn ia ami, egha ia nan namakabar iti. 15 Jo 17:26, Ap 20:27E fo, ingangarir gumazim bizir an gumazir ekiam amiba, a dagh fozir puvatɨ. Kamaghɨn amizɨ kɨ ua ‘ingangarir gumaziba’ ia dɨborir puvatɨ. Akaba bar kɨ uan Afeziam da, da baregha egha kɨ ia mɨkemegha gɨfa. Kamaghɨn amizɨ, kɨ ‘namakaba’ ia garɨsi.
16 Mt 28:19, Mk 16:15, Jo 6:70, 14:13, 1 Jo 4:10, 4:19“Ia uari ko ikiasa na mɨsevezir pu. Puvatɨ. Ia nan adarazir ikiasa kɨ ia mɨsefe. Ezɨ kɨ ingangarim ia ganɨdi, eghtɨ ia mangɨva egh bɨva dagher avɨriba ikɨ, eghtɨ ian dagheba ikɨvɨra ikiam. Kamaghɨn ia bizitam uari danɨngsɨ nan ziamɨn Afeziamɨn azaraghtɨ, a ia danɨngam. 17 Jo 13:34Kar nan arazim, kɨ ia ganɨdi: Ia uari uarigh ifongegh.”
Nguazimɨn gumaziba suren gumazibar apanim damuam
18 Mt 10:22, 1 Jo 3:1, 3:13Egha Iesus ua kamaghɨn mɨgei, “Nguazimɨn gumaziba ian apanim damutɨ, eghtɨ ia okɨnɨghnɨghan markɨ, me faragha uaghan nan apanimɨn ike. 19 Jo 17:14, 1 Jo 4:5Ezɨ ia nguazir kamɨn gumazibar mɨn ikezɨ, nguazimɨn gumaziba uan adarazigh ifongezɨ moghɨn, me ia gifueghai. Ezɨ ia nguazir kamɨn gumaziba puvatɨ. Kɨ ia mɨsevegha gɨfa, ezɨ ia nguazir kamɨn araziba ategham. Kamaghɨn amizɨma nguazimɨn gumazamiziba ian aghuagha ian apanim gami. 20 Ese 3:7, Mt 10:24, Lu 6:40, Jo 13:16Ia akar kɨ ia mɨkemeziba deraghvɨra da gɨnɨghnɨgh, ingangarir gumazim uan gumazir ekiam gafirazir puvatɨ. Kamaghɨra me paza na gami, eghtɨ me uaghan pazɨ ia damuam. Egh me na akam baragham, egh me uaghan ian akam baragham. 21 Mt 5:11, 10:22, 24:9, Mk 13:13, Jo 16:3Egha me Afeziam gɨfozir puvatɨ, a na amadazɨ kɨ izes. Ezɨ ia nan adarasi, kamaghɨn, me arazir kurar kaba bar dar ia damuam. 22 Jo 9:41, Ro 1:20, Je 4:17Ezɨ kɨ ti izeghan kogha egha akam me ganizir puvatɨzɨ, me arazir kurabar osɨmtɨziba puvatɨghai. Ezɨ datɨrɨghɨn me uan arazir kurabar mongan tuaviba puvatɨ. 23 Lu 10:16, 1 Jo 2:23Ezɨ gumazitam nan aghuagha nan apanim gami, a uaghan nan Afeziamɨn aghuagha an apanim gami. 24 Jo 3:2, 7:31, 9:32, 9:41, 14:11Kɨ men tongɨn ikia mirakelbagh ami, da gumazir igharazi tam faragha amizir puvatɨzir ingangariba. Ezɨ kɨ men tongɨn mirakelɨn kabagh amizir puvatɨzɨ, me arazir kurabar osɨmtɨziba puvatɨghai. Ezɨ datɨrɨghɨn me mirakelɨn kɨ amizibar ganigha gɨfa, egha me na ko Afeziam sara, gan aghuagha gan apanim gami. 25 Sng 35:19, 69:4Osizirir mam, Judan Arazibar aven iti, a kamaghɨn mɨgei, ‘Gumaziba pura nan apanim gami.’ Ezɨ akar kam guizbangɨra otivasa, kamaghɨn me nan apanim gami.
26 Lu 24:49, Jo 14:26, 16:7, 16:13, Ap 2:33, 1 Jo 5:6“Godɨn Duar Gavgavim ia Danɨngamim, a izam. An Afeziam ko iti, ezɨ kɨ ia bagh anemangam. A guizbangɨra mɨgeir Duam, egha an Afeziam ko ikegh izam. Egh a izɨva deravɨra nan araziba ko ingangaribar gun mɨkɨmam. 27 Lu 1:2, 24:48, Ap 1:8, 1:21-22, 1 Pi 5:1, 2 Pi 1:16Kɨ faragh ingangarim gamima, ia na ko ikia iza datɨrɨghɨn. Kamaghɨn, ia uaghan nan gun mɨkɨmam.

- JON
- <
- 15
- >

15:2: Mt 3:10, 15:13

15:3: Jo 13:10, 17:17, Ef 5:26, 1 Pi 1:22

15:4: Jo 6:56, Kl 1:23, 1 Jo 2:6

15:5: Hos 14:8, Jo 15:16, 2 Ko 3:5, Fl 1:11, 4:13

15:6: Mt 3:10, 7:19, 13:42

15:7: Mt 7:7, Jo 14:13-14, 15:16, 16:23

15:8: Mt 5:16, Jo 8:31, Fl 1:11

15:10: Jo 14:15, 14:21-23, 1 Jo 2:5

15:11: Jo 16:24, 17:13, 1 Jo 1:4

15:12: Jo 13:34, 15:17, 1 Te 4:9, 1 Pi 4:8, 1 Jo 3:11, 3:23, 4:21, 2 Jo 5

15:13: Jo 10:11, Ro 5:7-8, Ef 5:2, 1 Jo 3:16

15:14: Mt 12:50, Jo 14:15, 14:23

15:15: Jo 17:26, Ap 20:27

15:16: Mt 28:19, Mk 16:15, Jo 6:70, 14:13, 1 Jo 4:10, 4:19

15:17: Jo 13:34

15:18: Mt 10:22, 1 Jo 3:1, 3:13

15:19: Jo 17:14, 1 Jo 4:5

15:20: Ese 3:7, Mt 10:24, Lu 6:40, Jo 13:16

15:21: Mt 5:11, 10:22, 24:9, Mk 13:13, Jo 16:3

15:22: Jo 9:41, Ro 1:20, Je 4:17

15:23: Lu 10:16, 1 Jo 2:23

15:24: Jo 3:2, 7:31, 9:32, 9:41, 14:11

15:25: Sng 35:19, 69:4

15:26: Lu 24:49, Jo 14:26, 16:7, 16:13, Ap 2:33, 1 Jo 5:6

15:27: Lu 1:2, 24:48, Ap 1:8, 1:21-22, 1 Pi 5:1, 2 Pi 1:16

© 2004 PBT