- MOGOMER AKAR AGHURIAGHƗRƗZIM
- <
- 16
- >

16
Enselba Godɨn anɨngagharir 7 plan itaribar itiba nguazim ginge
1 Sng 69:24, Ais 66:6, Jer 10:25, Ese 22:31, Sef 3:8, MAA 14:10, 15:1, 15:7, 16:17Ezɨ kɨ tiarir ekiar mam barazi, a Godɨn Dɨpenimɨn otogha kamaghɨn 7 plan enselbav gei, “Ia mangɨ, Godɨn anɨngagharir arazir 7 plan itaribar itiba inigh mangɨ nguazimɨn da ingɨ.”
2 Kis 9:10, Lo 28:35, MAA 8:7, 13:12-17Ezɨ namba 1 ensel uan itarir Godɨn anɨngagharim izɨvazim inigha ghua nguazimɨn a inge, ezɨ duar bar igharagha garir kurar gavgaviba, gumazamizir asɨzir atiamɨn namba itiba ko an marvir guamɨn ziam febar, men mɨkarzibar otifi.
3 Kis 7:17-21, MAA 8:8-9Ezɨ namba 2 ensel uan itarim ongarimɨn a inge, ezɨ ongarimɨn dɨpam gumazir aremezir kuamɨn ghuzimɨn mɨn oto. Ezɨ bizir angamra an itiba, da bar ariaghɨre.
4 Kis 7:17-21, Sng 78:44, MAA 8:10Ezɨ namba 3 ensel uan itarim faner dɨpaba ko dɨpar atuibagh inge. Ezɨ dɨpar kaba bar moghɨra ghuzimɨn mɨn oto. 5 Sng 119:137, MAA 1:4, 1:8, 11:17, 15:3Ezɨ kɨ orazi, enselɨn dɨpabar garim kamaghɨn mɨgei,
“God, nɨ datɨrɨghɨn ikia, egha uaghan faragha ike.
Nɨ bar guizbangɨra God.
Nɨn araziba bar derazɨ arazir kuratam nɨn itir puvatɨ.
Nɨ gumazamizibar arazir kuraba da tuisɨgha
da ikarvagha ivezir kuram me ganɨngi,
ezɨ nɨn arazir kam a guizɨn arazim.
6 Sng 79:3, Ais 49:26, Mt 23:34-35, MAA 11:18, 13:15, 18:20Gumazir kaba nɨn akam inigha izir gumaziba ko nɨn gumazamizibav soghezɨ
men ghuziba irezɨ me ariaghɨre.
Ezɨ nɨ ghuzim gumazir kurar kabagh anɨngizɨ,
eghtɨ me aneremam.
Ghuzir me apir kam, men arazir kurar me amiziba ikarvagham.”
7 Sng 19:9, MAA 13:10, 15:3, 16:14, 19:2Ezɨ kɨ orazi tiarir mam Godɨn ofa gamir danganimɨn aven otogha pamten diagha ghaze,
“Ekiam, nɨ Godɨn bar gavgavim itim.
Nɨ gumazamizibar araziba kotɨn bar guizbangɨra da tuisɨsi,
ezɨ nɨn kotiam a bar guizbangɨra ghua egha bar dera.”
8 MAA 8:12, 14:18Ezɨ namba 4 ensel uan itarim aruem ginge, ezɨ God aruem an amamangatɨzɨ an avim pamten isia puvɨra gumazamizibar isi. 9 Dan 5:22-23, MAA 9:20-21, 11:13, 14:7, 16:21Aruemɨn avir gavgavir kam bar puvɨra isia, egha gumazir kabar mɨkarziba puvɨra men isi. Ezɨ me bar puvɨra Godɨn ziam gasɨghasɨgha a mɨgei, kar bizir kurar kabar garir Godɨn gavgavim itim. Egha me uan navibagh iragha an ziam fer puvatɨ.
10-11 Ezɨ enselɨn namba 5 uan itarim asɨzir atiamɨn atrivir dabirabim ginge. Ezɨ mɨtatem gumazamizir an gavgavimɨn apengan itiba avara. Ezɨ me uan duaba ko mɨzazir men mɨkarzibar otiviba bagha nɨghnɨgha, Godɨn uan Nguibamɨn itimɨn ziam gasɨghasɨgha a mɨgei. Ezɨ mɨzazir me isim a bar men ikufi, kamaghɨn me uan mɨzebagh ivi. Egha me uan arazir kurar me amiba bagha uan navibagh irazir puvatɨ.
12 Ais 11:15, 41:2, 41:25, Jer 50:38, MAA 9:14Ezɨ enselɨn namba 6 uan itarim Yufretisɨn faner ekiam ginge. Ezɨ an dɨpam bar moghɨra dake, egha aruem anadi naghɨn atrivir izamiba bagha tuavim atɨ. 13 1 Jo 4:1-3, MAA 12:3, 12:9, 19:20, 20:10Ezɨ kɨ gari, duar kurar 3 plan mɨtivibar mɨn gariba, da asɨzir atiam ko, kuruzir ekiam ko akar ifavaribagh amir gumazimɨn, da vaghvagha men akatoribar otifi.*(16:13) Akar ifavarim akurir gumazim an asɨzir atiar namba 2ɨn ababanim. A faragha itir asɨzir atiamɨn akar ifavarim akurir gumazim. A gumazamizibav geima, me asɨzir faragh itimɨn marvir guamɨn ziam fe. 14 2 Te 2:9, 1 Ti 4:1, Je 3:15, MAA 16:7, 17:14, 19:6, 19:15, 19:19-20Duar bar kurar kaba arazarazir igharagha garibagh ami da otifi, egha nguazimɨn itir kantriba bar dar atriviba bagha, tintinibar zui. Me atrivibar amutɨ me uan mɨdorozir gumaziba inigh izɨ me akuvasa. Eghtɨ Godɨn Gavgaviba Bar Itim gumazamiziba tuisɨghamin dughiar ekiamɨn, me mɨdorozim damuam.
15 Mt 24:43-44, Lu 12:39-40, 2 Ko 5:3, 1 Te 5:2, 2 Pi 3:10, MAA 3:3, 3:18“Ia orakigh! Kɨ, okɨmakɨar gumazimɨn mɨn izam, a izir dughiam ia a gɨfozir puvatɨzir moghɨn, kɨ zuamɨra otogham. Kamagh amizɨ, gumazim akuir puvatɨgha, egha uan korotiaba uabɨn boroghɨn da arɨsi, egh a bibiamra daruan kogham, eghtɨ gumazamiziba an gantɨ, an aghumsɨghan kogham. Kamaghɨn, gumazir kam bar akongegh.”†(16:15) Ves 15ɨn kam, kar Krais Iesus uabɨ mɨkemezir akam.
16 Het 5:19, Sek 12:11, MAA 19:19Ezɨ duar kuraba atriviba inigha iza danganir kamɨn me akufa, me Hibrun akamɨn kamagh danganir kam dɨbori, Armagedon.‡(16:16) Ziar kam Armagedon kamakɨn, “Megidonɨn Mɨghsɨam.” Fomɨra apaniba Israelba ko uariv sogha egha atrivim Josuan mɨsoghezɨ an areme. Me Megidonɨn nguibar ekiamɨn boroghɨra. (Nɨ 2 King 23:29-30 ko 2 Stori 35:20-21ɨn gan.) Kamaghɨn amizɨ, ziar kam Megido bighavɨra mɨgeir puvatɨ. Me ghaze, an akar isɨn zuimɨn mɨdorozir gumaziba mangamin danganim mɨgei. Egh me mangɨ bar ikuvigh egh bar ovengam.
17 MAA 16:1Ezɨ namba 7 ensel uan itarim overiamɨn a inge. Ezɨ Godɨn Dɨpenimɨn aven tiarir ekiar mam Godɨn atrivir dabirabimɨn otogha egha kamaghɨn pamten mɨgei, “Biziba bar gɨfa.” 18 Dan 12:1, MAA 4:5, 8:5, 11:13, 11:19Ezɨ overiamɨn onɨmariba taghtagha zuima, nɨgɨnir dafam overiamɨn otozɨ, arariba dagarvasi, ezɨ mɨkɨmkɨzir ekiam oto. Kar mɨkɨmkɨzir bar ekiam, fomɨra gumazamiziba otozir dughiamɨn iza datɨrɨghɨn tu, mɨkɨmkɨzir ekiar katam fomɨra otozir puvatɨ. 19 Ais 51:17, Jer 25:15-16, MAA 14:8-10, 17:18, 18:5Ezɨ Babilonɨn nguibar ekiam bɨaghregha 3 plan okuruabar otifi, ezɨ gumazibar nguibaba bar moghɨra ikufi. God Babilonɨn nguibar ekiamɨn arazir kuram gɨnɨghnɨgha, egha a gamizɨ a uan wainɨn itarim bar aneme, kar Godɨn anɨngagharir arazimɨn wainɨn itarim. 20 MAA 6:14Ezɨ arighatɨziba bar arav ghue, ezɨ mɨghsɨatam ua itir puvatɨ. 21 Kis 9:23-24, MAA 11:19, 16:9-11Ezɨ maburan amozir ofɨziba dagɨabar mɨn izaghiri. Ezɨ amozir ofɨzir dagɨar kaba vaghvagha, dar osɨmtɨziba 50 kilogramɨn iti. Amozir dagɨar kaba overiamɨn izaghira gumazamizibagh isɨn ira bar me gasɨghasɨsi. Bizir kurar kam bagha me Godɨn ziam gasɨghasɨgha mɨgei.

- MOGOMER AKAR AGHURIAGHƗRƗZIM
- <
- 16
- >

16:1: Sng 69:24, Ais 66:6, Jer 10:25, Ese 22:31, Sef 3:8, MAA 14:10, 15:1, 15:7, 16:17

16:2: Kis 9:10, Lo 28:35, MAA 8:7, 13:12-17

16:3: Kis 7:17-21, MAA 8:8-9

16:4: Kis 7:17-21, Sng 78:44, MAA 8:10

16:5: Sng 119:137, MAA 1:4, 1:8, 11:17, 15:3

16:6: Sng 79:3, Ais 49:26, Mt 23:34-35, MAA 11:18, 13:15, 18:20

16:7: Sng 19:9, MAA 13:10, 15:3, 16:14, 19:2

16:8: MAA 8:12, 14:18

16:9: Dan 5:22-23, MAA 9:20-21, 11:13, 14:7, 16:21

16:12: Ais 11:15, 41:2, 41:25, Jer 50:38, MAA 9:14

16:13: 1 Jo 4:1-3, MAA 12:3, 12:9, 19:20, 20:10

*16:13: (16:13) Akar ifavarim akurir gumazim an asɨzir atiar namba 2ɨn ababanim. A faragha itir asɨzir atiamɨn akar ifavarim akurir gumazim. A gumazamizibav geima, me asɨzir faragh itimɨn marvir guamɨn ziam fe.

16:14: 2 Te 2:9, 1 Ti 4:1, Je 3:15, MAA 16:7, 17:14, 19:6, 19:15, 19:19-20

16:15: Mt 24:43-44, Lu 12:39-40, 2 Ko 5:3, 1 Te 5:2, 2 Pi 3:10, MAA 3:3, 3:18

†16:15: (16:15) Ves 15ɨn kam, kar Krais Iesus uabɨ mɨkemezir akam.

16:16: Het 5:19, Sek 12:11, MAA 19:19

‡16:16: (16:16) Ziar kam Armagedon kamakɨn, “Megidonɨn Mɨghsɨam.” Fomɨra apaniba Israelba ko uariv sogha egha atrivim Josuan mɨsoghezɨ an areme. Me Megidonɨn nguibar ekiamɨn boroghɨra. (Nɨ 2 King 23:29-30 ko 2 Stori 35:20-21ɨn gan.) Kamaghɨn amizɨ, ziar kam Megido bighavɨra mɨgeir puvatɨ. Me ghaze, an akar isɨn zuimɨn mɨdorozir gumaziba mangamin danganim mɨgei. Egh me mangɨ bar ikuvigh egh bar ovengam.

16:17: MAA 16:1

16:18: Dan 12:1, MAA 4:5, 8:5, 11:13, 11:19

16:19: Ais 51:17, Jer 25:15-16, MAA 14:8-10, 17:18, 18:5

16:20: MAA 6:14

16:21: Kis 9:23-24, MAA 11:19, 16:9-11

© 2004 PBT